Taksialan kilpailu vapautuu heinäkuussa. Kovasen uusi halpaversio Fixutaxi aloitti kyytien tarjoamisen jo tänä aamuna.

Henkilökuljetusyritys Kovasen rinnalle lanseerattu uusi, Fixutaxi tuo koettua edullisemmat taksikyydit saataville perjantaiaamusta – kuukautta ennen uuden liikennelain voimaanastumista.

FixuTaxi aloittaa toimintansa pääkaupunkiseudulla, josta se laajentaa vähitellen myös muihin Suomen suuriin kaupunkeihin.

Tästä aamusta lukien Fixutaxi tarjoaa taksikyydin kiinteään hintaan. Esimerkiksi matka keskustasta Helsinki-Vantaan lentokentälle maksaa 35 euroa. Keskusta-alueella taksikyydin saa ruuhka-aikojen ulkopuolella kymmenellä eurolla.

Kovasen ja Cabonline Finlandin toimitusjohtaja Topi Simola kertoi Taloussanomille tammikuussa, että ”neljän kilometrin säteellä Helsingin rautatieasemalta voi matkustaa kympillä.”

Myös taksin aloitusmaksua Fixutaxi kuvailee tavallista edullisemmaksi.

Taksiyhtiö Kajon on myös reagoinut muutoksiin. Se kertoi toukokuun puolivälissä aloittavansa heinäkuussa uudella kuljetuspalveluja tarjoavalla yrityksellä, jonka toimintamalli on kuin suoraan Uberista: kuljettajat työskentelevät enemmän tai vähemmän osa-aikaisesti ja ajavat aina omilla autoillaan. Hinnat ovat kiinteitä. Ne sovitaan ja maksetaan aina ennen kuljetusta. Yritys on nimeltään Kajber.